# Смештај поставки радне површи

Ово поглавље описује како су смештене ваше поставке Мејтове радне површи, и како да их нађете или измените користећи алате линије наредби `„dconf“` или `„gsettings“`, или Д-конф уређивач програм са графичким сучељем.

## Увод

Поставкама ваше Мејтове радне површи управља и чува dconf, који је на кључу заснован систем подешавања за хардверска и софтверска подешавања.

„dconf“ користи неколико датотека базе података у „GVDB“ бинарном формату, једну базу података по датотеци. дконф профил се састоји од једне датотеке, у формату обичног текста, који садржи списак датотека базе података у „GVDB“ формату. Сви дконф профили се чувају у фасцикли `/etc/dconf/profile`.

На већини система, не постоји датотека дконф профила јер користи само основну базу података, „user.db“ која се налази у „~/.config/dconf/user“. У том случају, не постоји свеопштесистемска поставка, тј. корисници имају само своје сопствене поставке.

Пример садржаја за кориснички профил (датотека „/etc/dconf/profile/user“):

    user-db: user
    system-db: local
    system-db: site
    system-db: distro

Претходни дконф профил садржи 4 GVDB датотеке, једну у једном реду.

- „user“ јесте назив корисникових база података. Обично се налазе фасцикли `„~/.config/dconf“`

- „local“, „site“ и „distro“ јесу системске базе података. Обично се налазе у фасцикли `„/etc/dconf/db“`

Свака од ових база података чува парове кључ/вредност користећи структуру података хеш мапе, која може мапирати кључеве ниски у вредности „GVariant“ на начин који је изузетно ефикасан за тражење. Поставка претраживања се одређује редоследом појављивања у датотеци дконф профила, а корисничке базе података имају највише преферене у претходном примеру дконф профила. Кључеви из више извора подешавања коегзистирају у логичкој структури стабла. Уноси хешмапе кључа/вредности Мејтове радне површи налазе се под логичким чвором „/org/mate“, који се обично чувају у корисничким базама података.

Погледајте dconf 7 за више информација о дконф систему подешавања.

### Читање вредности д-конф кључа

Вредност д-конф кључа се може прочитати коришћењем алата линије наредби `„dconf“` или `„gsettings“`, или графичког програма Уређивач д-подешавања.

Овај одељак показује како да читате слику позадине Мејтове радне површи, та вредност се чува у д-конф кључу:

- /org/mate/desktop/background/picture-filename

Следећа слика приказује пуну путању до тог д-конф кључа. Приметите да остали директоријуми нису раширени, или су уклоњени, и само су приказали кључеве за директоријум д-конфа:

- /org/mate/desktop/background/

#### /org/mate/desktop/background/ д-конф директоријум

Слика која приказује садржај „/org/mate/desktop/background/“ директоријума д-конфа.

Можете да читате вредност д-конф кључа:

#### Користећи графички програм „Уређивач д-подешавања“

Да прикажете вредност д-конф кључа користећи Уређивача д-подешавања, урадите следеће:

1. Изаберите „Програми Системске алатке Уређивач д-подешавања“ са горњег панела.

2. Кликните на фасцикле да добијете пуну путању до директоријума д-конфа.

##### Уређивач д-подешавања показује вредност кључа „/org/mate/desktop/background/picture-filename“

Уређивач д-подешавања показује вредност кључа „/org/mate/desktop/background/picture-filename“

#### Коришћење алата линије наредби д-конфа

Да прочитате вредност д-конф кључа користећи алат линије наредби `„dconf“`, покрените следећу наредбу:

    $ dconf read /org/mate/desktop/background/picture-filename
    '/usr/share/backgrounds/mate/desktop/MATE-Stripes-Dark.png'

Сиже:

    dconf read [-d] КЉУЧ

Погледајте dconf 1 за више информација о томе како да користите алат линије наредби `„dconf“`.

Можете да користите тастер Таб за самодовршавање путање до д-конф кључа.

#### Коришћење алата линије наредби г-подешавања

Да прочитате вредност д-конф кључа користећи алат линије наредби `„gsettings“`, покрените следећу наредбу:

    $ gsettings get org.mate.background picture-filename
    '/usr/share/backgrounds/mate/desktop/MATE-Stripes-Dark.png'

Сиже:

    gsettings [--schemadir ШЕМАДИР] get ШЕМА[:ПУТАЊА] КЉУЧ

Погледајте gsettings 1 за више информација о томе како да користите алат линије наредби `„gsettings“`.

### Promena вредности д-конф кључа

Вредност д-конф кључа се може izmeniti коришћењем алата линије наредби `„dconf“` или графичког програма Уређивач д-подешавања.

Овај одељак показује како да измените слику позадине Мејтове радне површи, та вредност се чува у д-конф кључу:

- /org/mate/desktop/background/picture-filename

Следећа слика приказује пуну путању до тог д-конф кључа. Приметите да остали директоријуми нису раширени, или су уклоњени, и само су приказали кључеве за директоријум д-конфа:

- /org/mate/desktop/background/

#### /org/mate/desktop/background/ д-конф директоријум

Слика која приказује садржај „/org/mate/desktop/background/“ директоријума д-конфа.

Можете да измените вредност д-конф кључа:

#### Користећи графички програм „Уређивач д-подешавања“

Да уредите слику позадине Мејтове радне површи у Уређивачу д-подешавања, урадите следеће:

1. Изаберите „Програми Системске алатке Уређивач д-подешавања“ са горњег панела.

2. Кликните на фасцикле да добијете пуну путању до директоријума д-конфа, и затим кликните на д-конф кључ да уредите његову вредност.

3. Упишите нову вредност у текстуално поље Произвољна вредност.

4. Кликните на дугме за штиклирање да примените измене.

##### Уређивање вредности кључа „/org/mate/desktop/background/picture-filename“ у прозорчету уређивача д-подешавања

Уређивање вредности кључа „/org/mate/desktop/background/picture-filename“ у прозорчету уређивача д-подешавања

#### Коришћење алата линије наредби д-конфа

Да измените слику позадине Мејтове радне површи, покрените следећу наредбу:

    $ dconf write /org/mate/desktop/background/picture-filename \
    "'/usr/share/backgrounds/mate/desktop/MATE-Stripes-Light.png'"

Сиже:

    dconf write КЉУЧ ВРЕДНОСТ

Погледајте dconf 1 за више информација о томе како да користите `„dconf“`.

#### Коришћење алата линије наредби г-подешавања

Да измените слику позадине Мејтове радне површи, покрените следећу наредбу:

    $ gsettings set org.mate.background picture-filename \
    "'/usr/share/backgrounds/mate/desktop/MATE-Stripes-Light.png'"

Сиже:

    gsettings [--schemadir ШЕМАДИР] set ШЕМА[:ПУТАЊА] КЉУЧ ВРЕДНОСТ

Погледајте gsettings 1 за више информација о томе како да користите `„dconf“`.

### Промена вредности неколико д-конф кључа

Да измените вредност неколико кључа д-конфа у исто време, урадите следеће:

1. Изнесите садржај д-конф директоријума у нову датотеку обичног текста:

       $ dconf dump /org/mate/desktop/background/ > file.dconf

2. Направите измене у датотеци обичног текста

       [/]
       color-shading-type='vertical-gradient'
       primary-color='rgb(88,145,188)'
       picture-options='zoom'
       picture-filename='/usr/share/backgrounds/mate/desktop/MATE-Stripes-Light.png'
       secondary-color='rgb(60,143,37)'

3. Учитајте садржај датотеке обичног текста у директоријум д-конфа

       $ dconf load /org/mate/desktop/background/ < file.dconf

Можете такође да изнесете/учитате неколико директоријума одједном, тј. да направите резерву и да вратите сва подешавања ваше Мејтове радне површи:

    $ dconf dump /org/mate/ > backup.dconf
    $ dconf load /org/mate/ < backup.dconf

Погледајте dconf 1 за више информација о томе како да користите алат линије наредби `„dconf“`.