# Сесије радне површи

Ово поглавље даје информације које су вам потребне да се пријавите и угасите Мејт, и да покренете, управљате и завршите сесију радне површи.

## Покретање сесије

Сесија је период који проводите користећи Мејт, између пријављивања и одјаве. Током сесије користите своје програме, штампате, прегледате веб итд.

Пријављивање на Мејт започиње вашу сесију. Екран за пријаву је ваш пролаз ка Мејтовој радној површи: ту уносите корисничко име и лозинку и бирате опције као што је језик који желите да Мејт користи за вашу сесију.

Обично, одјављивање завршава сесију, али можете да изаберете да сачувате стање сесије и вратите је следећи пут када користите Мејт: видите .

### Пријављивање на Мејт

Да се пријавите на сесију, извршите следеће кораке:

1. На екрану за пријаву, кликните на иконицу Сесија. Изаберите Мејтову радну површ са списка доступних радних окружења. Већина корисника неће морати да обавља овај корак, јер је Мејт обично већ основно радно окружење.

2. Упишите ваше корисничко име у поље Корисник на екрану за пријаву, затим притисните Унеси.

3. Упишите вашу лозинку у поље Лозинка на екрану за пријаву, затим притисните Унеси.

Када се успешно пријавите, Мејту ће требати мало времена да се покрене. Када буде био спреман, видећете радну површ и моћи ћете да почнете да користите свој рачунар.

Када се први пут пријавите, управник сесије започиње нову сесију. Ако сте се раније пријавили и сачували поставке претходне сесије када сте се одјавили, тада управник сесија враћа вашу претходну сесију.

Ако желите да искључите или поново покренете систем пре него што се пријавите, кликните на иконицу Систем на екрану за пријављивање. Биће приказано прозорче. Изаберите жељену опцију, а затим кликните У реду.

Ваш достављач или добављач система је можда променио екран за пријаву тако да нема иконицу Систем. У том случају, опција за искључивање рачунара може се наћи кликом на иконицу Остало, или кликом на засебно дугме Искључи.

### Коришћење другачијег језика

Да се пријавите на сесију другачијим језиком, обавите следеће радње.

1. На екрану за пријаву, кликните на иконицу Језик. Изаберите језик који желите са списка доступних језика.

2. Упишите ваше корисничко име у поље Корисник на екрану за пријаву, затим притисните Унеси.

3. Упишите вашу лозинку у поље Лозинка на екрану за пријаву, затим притисните Унеси.

Када се пријавите на сесију на другом језику, мењате језик корисничког сучеља али не мењате и распоред тастатуре. Да изаберете други распоред тастатуре, користите програмче Показивач тастатуре.

Може бити да је ваш достављач или добављач изменио екран за пријаву тако да више нема иконицу Језик. У том случају, опција за измену језика сесије се може наћи кликом на иконицу Друго.

## Закључавање екрана

Иконица закључавања екрана.

Закључавање вашег екрана спречава приступ вашим програмима и информацијама, омогућавајући вам да се слободно удаљите од рачунара. Док је ваш екран закључан, ради чувар екрана.

Да закључате екрана, обавите једну од следећих радњи:

- Изаберите Систем Закључај екран.

- Ако се дугме Закључај екран налази на панелу, кликните на дугме Закључај екран.

  Дугме Закључај екран се по основи не налази на панелу. Да га додате, видите .

Да откључате екран, померите миша или притисните неки тастер, упишите вашу лозинку у прозорчету закључаног екрана, затим притисните Унеси.

Ако други корисник жели да користи рачунар док је закључан, може да помери миша или да притисне тастер и затим да кликне на Промени корисника. Биће приказан екран за пријаву и моћи ће да се пријави користећи свој кориснички налог. Неће моћи да приступи вашим програмима нити информацијама. Када се одјави, екран ће се поново закључати а ви ћете моћи да приступите вашој сесији тако што ћете откључати екран.

Можете оставити поруку кориснику који је закључао свој екран. Померите миша или притисните неки тастер и затим кликните на Остави поруку. Упишите поруку у поље и притисните Сачувај. Ваша порука биће приказана када корисник откључа свој екран.

## Постављање програма за самостално покретање приликом пријављивања

Можете изабрати да се одређени програми сами покрену када се пријавите на сесију. На пример, можете пожелети да се веб прегледник покрене одмах чим се пријавите. Програми који се сами покрећу када се пријавите зову се почетним програмима. Почетни програми се аутоматски чувају и безбедно чувају управником сесије када се одјавите, и поново се покрећу када се пријавите.

Алат поставки Сесије вам омогућава да одредите који програми се сами покрећу када се пријавите. Има две картице, Почетни програми и Опције.

### Картица почетних програма

Можете да користите картицу почетних програма да додате, измените или уклоните почетне програме.

На овој картици је приказан списак почетних програма. Списак приказује кратак опис за сваки програм, уз штиклир кућицу која означава да ли је почетни програм изабран или није. Програми који нису изабрани неће сами бити покренути када се пријавите.

#### Укључивање/искључивање почетних програма

Да омогућите програм да се сам покрене, штиклирајте кућицу која одговара том програму.

Да онемогућите да се програм сам покреће, одзначите штиклир кућицу.

#### Додавање новог почетног програма

Да додате нови почетни програм, обавите следеће кораке:

1. Кликните на дугме Додај. Отвориће се прозорче Додај почетни програм.

2. Користите текстуално поље Назив да наведете назив за нови почетни програм.

3. Користите текстуално поље Наредба да одредите наредбу која ће призвати програм. На пример, наредба `„pluma“` ће покренути Плуму уређивача текста. Ако не знате тачну наредбу, кликните на дугме Разгледај да одаберете путању наредбе.

4. Упишите опис програма у текстуално поље Напомена. Видећете то као опис програма на списку почетних програма.

5. Кликните на дугме Додај. Програм ће бити додат на списак почетних програма са својом штиклир кућицом у изабраном стању.

#### Уклањање почетног програма

Да уклоните почетни програм, изаберите га са списка и кликните Уклони.

#### Уређивање почетног програма

Да уредите постојећи почетни програм, изаберите га са списка и кликните на дугме Уреди. Појавиће се прозорче у коме ћете моћи да уредите својства програма. Видите за више информација о опцијама доступним у овом прозорчету.

### Картица опција сесије

Управник сесије може да запамти које програме сте покренули када сте се одјавили и може сам да их поново покрене када се опет пријавите. Ако желите да се ово догађа сваки пут када се одјавите, штиклирајте Сам запамти покренуте програме приликом одјављивања. Ако желите да се ово догоди само једном кликните на Запамти тренутно покренуте програме пре него ли се одјавите.

## Завршавање сесије

Када завршите са коришћењем рачунара, можете да одаберете да урадите једно од следећег:

- Да се одјавите, остављајући рачунар спремним за другог корисника да почне да ради на њему. Да се одјавите из Мејта, изаберите Систем Одјави корисника „korisničko ime“.

- Да угасите ваш рачунар и да искључите напајање. Да угасите, изаберите Систем Искључи рачунар и кликните на Искључи у прозорчету које ће се појавити.

- У зависности од подешавања вашег рачунара, можете такође да Замрзнете ваш рачунар. За време замрзавања, користи се мање напајања, али се сви програми и документа која сте отворили чувају и биће још увек отворени када се вратите из замрзавања. Можете да се вратите из замрзавања померањем миша или кликном на неки тастер.

Неки добављачи и достављачи вам омогућавају да замрзнете ваш рачунар на два начина, такозваним замрзавањем и Обуставом. Оба начина ће очувати ваше отворене датотеке и програме, али ће један искључити напајање рачунара док ће други оставити рачунар да ради у стању које користи мање напајања.

Када завршите сесију, програми са несачуваним радом ће вас упозорити. Можете изабрати да сачувате свпј рад или да откажете наредбу за одјављивање или гашење.

Пре него што завршите сесију, можете ћете желети да сачувате ваше тренутне поставке тако да можете касније да вратите сесију. У алату , можете изабрати опцију да аутоматски сачувате ваше тренутне поставке.