# Алати и помагала

Овај одељак описује неке алате и помагала на Мејтовој радној површи.

## Покретање програма

Прозорче Покрени програм вам даје приступ линији наредби. Када покренете наредбу у прозорчету Покрени програм, не можете примити излаз наредбе.

Да покренете наредбу са линије наредби обавите следеће кораке:

1. Отворите прозорче Покрени програм на било који од следећих начина:

   Са панела

     Можете да додате дугме Покрени програм било ком панелу. Видите . Кликните на панелно дугме Покрени програм да отворите прозорче Покрени програм.

   Коришћење тастера пречица

     Притисните Алт Ф2. Можете да измените тастере пречица које приказују прозорче Покрени програм у алату .

   Биће приказано прозорче Покрени програм.

2. Упишите наредбу коју желите да покренете или изаберите са списак познатих програма.

   Ако упишете само место датотеке, одговарајући програм ће се покренути да је отвори. Ако упишете адресу веб странице, ваш основни веб прегледник ће отворити страницу. Додајте „https://“ као префикс адресе веб странице, као у „https://mate-desktop.org“.

   Да изаберете наредбу коју сте претходно покренули, кликните на дугме стрелице на доле поред поља за наредбу, затим изаберите наредбу за покретање.

   Можете такође да користите дугме Покрени са датотеком да изаберете датотеку за додавање линији наредби. На пример, можете да упишете „emacs“ као наредбу, затим да изаберете датотеку за уређивање.

   Изаберите опцију Покрени у терминалу да покренете програм или наредбу у прозору терминала. Изаберите ову опцију за програм или наредбу која не ствара прозор у коме ради.

3. Кликните на дигме Покрени у прозорчету Покрени програм.

## Прављење снимка екрана

Можете да направите снимак екрана на неки од следећих начина:

- Са било ког панела

  Можете да додате дугме Направи снимак екрана на било који панел. За више о томе како то да урадите, видите . Кликните на дугме Направи снимак екрана да направите снимак екрана читавог екрана.

- Коришћењем тастера пречица

  Да направите снимак екрана, користите следеће тастере пречица:

  Основни тастери пречица | Функција
  --- | ---
  Штампај екран | Направите снимак целог екрана.
  Алт Штампај екран | Направите снимак прозора који је активан.

  Можете да користите алат да измените основне тастере пречица.

- Са траке изборника

  Изаберите Програми Алатке Направи снимак екрана.

- Из терминала

  Можете да користите наредбу `„mate-screenshot“` да направите снимак екрана. Наредба `„mate-screenshot“` прави снимак читавог екрана, и приказује прозорче Сачувај снимак екрана. Користите прозорче Сачувај снимак екрана да сачувате снимак.

  Можете такође да користите опције са наредбом `„mate-screenshot“` као што следи:

  Опције | Функција
  --- | ---
  `--window` | Да направите снимак прозора који је у фокусу.
  `--delay=секунде` | Да направите снимак након наведеног броја секунди, и да прикажете прозорче Сачувај снимак екрана. Користите прозорче Сачувај снимак екрана да сачувате снимак.
  `--include-border` | Да направите снимак укључујући ивицу прозора.
  `--remove-border` | Да направите снимак без ивице прозора.
  `--border-effect=shadow` | Да направите снимак екрана и да додате ефекат сенке око њега.
  `--border-effect=ивица` | Да направите снимак екрана и да додате ефекат ивице око њега.
  `--interactive` | Да отворите прозор који вам омогућава да поставите опције пре снимања.
  `--help` | Да прикажете опције за наредбу.

Када направите снимак, отвара се прозорче Сачувај снимак екрана. Да сачувате снимак као датотеку слике, упишите назив датотеке за снимак, изаберите место са падајућег списка и кликните на дугме Сачувај. Можете такође да ористите дугме Умножи у оставу да умножите слику у оставу или да је преместите у други програм превлачењем и убацивањем.

## Јелп прегледник помоћи

### Увод

Програм Јелп прегледник помоћи вам омогућава да прегледате документацију која се односи на Мејт и остале компоненте кроз разне формате. У ове формате спадају докбук датотеке, ХТМЛ странице помоћи, странице упутства и инфо странице (подршка за странице упутства и инфо странице може изборно бити већ преведена у систему). Упркос разним подржаним форматима, Јелп чини најбоље да обезбеди јединствен изглед и угођај без обзира на изворни формат документа.

Јелп прегледник помоћи је интернационализован, што значи да има подршку за преглед докумената на разним језицима. Документа треба да су преведена за сваки језик и исправно инсталирана да би Јелп могао да иг прикаже.

### Покретање Јелпа

#### Да покренете Јелп

Можете да покренете Јелп на следеће начине:

Изборник Систем Menu

  Изаберите Помоћ

Линија наредби

  Извршите следећу наредбу: `yelp`

#### Сучеље

Када покренете Јелп, видећете да ће се појавити следећи прозор.

##### Прозор Јелпа прегледника помоћи

Јелп прегледник помоћи садржи следеће елементе у

Трака изборника

  Датотека

    Користите овај изборник да отворите нови прозор, прикажете страницу „О овом документу“, да штампате тренутни документ или да затворите прозор.

  Уреди

    Користите овај изборник да умножите, изаберете све, нађете или да одредите ваше поставке.

  Иди

    Користите овај изборник да идете назад, напред, на страницу тема помоћи. Када прегледате Докбук документ, користите овај изборник да идете на следећи одељак, претходни одељак или на садржај.

  Обележивачи

    Користите овај изборник да додате или уредите обележивач.

  Помоћ

    Прегледајте информације о Јелпу прегледнику помоћи и о доприносиоцима пројекту помоћу ставке изборника О програму. Отворите овај документ помоћу ставке изборника Садржај или притиском на Ф1.

Трака алата

  Назад

    Користите ово дугме да идете назад у историјату документа.

  Напред

    Користите ово дугме да идете напред у историјату документа.

  Теме помоћи

    Користите ово дугме да се вратите на главну табелу садржаја (приказану у ).

Окно прегледника

  Окно прегледника јесте место где ће вам бити приказана табела садржаја или документација. Користите табелу садржаја да нађете документацију која вам је потребна.

### Коришћење Јелпа

#### Отварање документа

Да отворите документ у Јелпу прегледнику помоћи:

- У програму, кликните Помоћ Садржај

- Користите табелу садржаја да нађете жељени документ.

- Можете да превучете Докбук ХМЛ датотеку из Цаје у прозор Јелпа или у покретач.

- Притисните тастер Ф1.

Или, можете видети неки документ призивањем Јелпа са линије наредби или превлачењем датотека у њега. Видите за више о овоме.

#### Отварање новог прозора

Да отворите нови прозор:

- Кликните „ Датотека Нови прозор “

- Користите комбинацију тастера Ктрл N

#### О овом документу

Да видите информације о тренутно отвореном документу:

- Кликните „ Датотека О овом документу “

Ова опција је једино доступна за Докбук документацију. Правна обавештења и доприносиоци документацији су обично наведени у овом одељку.

#### Штампање странице

Да одштампате било коју страницу коју можете да видите у Јелпу прегледнику помоћи:

- Кликните „ Датотека Штампај ову страницу “

#### Штампање документа

Да штампате читав документ:

- Кликните „ Датотека Штампај овај документ “

Ова опција је једино доступна за Докбук документацију.

#### Затварање прозора

Да затворите прозор у Јелпу прегледнику помоћи, урадите следеће:

- Кликните „ Датотека Затвори прозор “

- Користите комбинацију тастера Ктрл W

#### Одређивање поставки

Да одредите поставке у Јелпу прегледнику помоћи:

- Кликните „ Уреди Поставке “

Појавиће се прозор који изгледа као :

##### Прозор поставки Јелпа прегледника помоћи

Опције које су доступне у овом прозорчету имају следеће функције:

Користи слова система

  Изаберите ову опцију да прикажете документацију користећи основна слова која користи Мејтова радна површ.

  Да изаберете ваша властита слова за приказивање документације, одзначите ову опцију и кликните на дугме поред текста Променљива ширина или Стална ширина.

  Променљива ширина

    Ово су слова за коришћење када слова сталне или непроменљиве ширине нису потребна. Већина текста биће ове врсте.

  Стална ширина

    Ово су слова за коришћење када сви знаци текста треба да буду исте величине. Ова слова се обично користе да прикажу наредбе, блокове програма или други текст који спада у ове категорије.

Разгледај са уметком

  Кликните на ову опцију ако желите да видите уметак или курзор у . Ово вам омогућава да лакше разгледате документ приказујући где се курзор налази у документу.

#### Кретање назад у историјату документа

Да се вратите назад у историјату документа:

- Кликните „ Иди Назад “

- Користите комбинацију тастера Алт Лево

- Користите дугме Назад на Трака алата

#### Кретање напред у историјату документа

Да се идете напред у историјату документа:

- Кликните „ Иди Напред “

- Користите комбинацију тастера Алт Десно

- Користите дугме Напред на Трака алата

#### Стизање на теме помоћи

Да одете на теме помоћи:

- Кликните „ Иди Теме помоћи “

- Користите комбинацију тастера Алт Кућа

- Користите дугме Теме помоћи на Трака алата

#### Кретање до претходног одељка

Да одете на претходни одељак:

- Кликните „ Иди Претходни одељак “

- Користите комбинацију тастера Алт Горе

Ова опција је једино доступна у Докбук форматираној документацији.

#### Кретање до следећег одељка

Да одете на следећи одељак:

- Кликните „ Иди Следећи одељак “

- Користите комбинацију тастера Алт Доле

Ова опција је једино доступна у Докбук форматираној документацији.

#### Кретање до садржаја

Да одете на садржај документа:

- Кликните „ Иди Садржај “

Ова опција је једино доступна у Докбук форматираној документацији.

#### Додавање обележивача

Да додате обележивач за одређени документ:

- Кликните „ Обележивачи Додај обележивач “

- Користите комбинацију тастера Ктрл D

Појавиће се прозор који изгледа као .

##### Прозор додавања обележивача

Упишите жељени наслов обележивача у текстуално поље Наслов. Затим кликните Додај да додате обележивач, или кликните Откажи да откажете захтев.

#### Уређивање обележивача

Да уредите вашу збирку обележивача:

- Кликните „ Обележивачи Уреди обележиваче... “

- Користите комбинацију тастера Ктрл B

Појавиће се прозор који изгледа као .

##### Прозор уређивања обележивача

Можете управљати вашим обележивачима користећи овај прозор на следеће начине:

Отвори

  Користите ово дугме да отворите изабрани обележивач у новом прозору.

Преименуј

  Користите ово дугме да преименујете наслов обележивача.

Уклони

  Користите ово дугме да обришете обележивач из ваше збирке.

Када завршите уређивање обележивача, кликните на дугме Затвори да изађете из Прозор уређивања обележивача.

#### Налажење помоћи

Да нађете помоћ за коришћење Јелпа прегледника помоћи (и да видите овај документ):

- Кликните „ Помоћ Садржај “

### Напредне могућности

#### Отварање одређених докумената

##### Отварање докумената у управнику датотека

Да отворите документ, као што је ХМЛ датотека, у управнику датотека, отворите документ у Цаји управнику датотека, или превуците иконицу из Цаје у окно документа или покретача Јелп.

##### Коришћење линије наредби за отварање докумената

Јелп прегледник помоћи подржава отварање докумената из линије наредби. Постоји број путања које се могу користити. У њих спадају:

`file:`

  Користите ову путању када желите јелпом да приступите датотеци, на пример:

      yelp file:///usr/share/help/C/mate-control-center/config-mouse.xml

`help:`

  Користите ову путању када желите да приступите Мејтвим документима помоћи, који су обично писани у Докбук формату.

      yelp help:mate-terminal

  Ако желите да отворите документ помоћи у одређеном одељку, придодајте косу црту на крај путање, за којом следи иб одељка.

      yelp help:mate-user-guide/yelp-advanced-cmdline

`man:`

  Користите ову путању када желите да приступите нарочитој страници упутства. Можете да придодате одељак странице упутства коју желите да прикажете ако постоји више страница упутства са истим називом. Број одељка треба ставити у заграде и може бити потребно избећи аргумент тако да шкољка не тумачи заграде.

      yelp man:mate-panel

  или

      yelp 'man:intro(1)'
      yelp 'man:intro(2)'

`info:`

  Користите ову путању када желите да приступите нарочитој Гнуовој инфо страници.

      yelp info:make

#### Освежавање садржаја на захтев

Јелп прегледник помоћи подржава тастере пречица Ктрл R, који ће поново учитати Докбук документ који је тренутно отворен. Ово омогућава програмерима да виде измене у документу након њиховог уношења.

### Још информација

Овај одељак даје детаље неких помоћничких програма које Јелп прегледник помоћи користи, и обезбеђује ресурсе где можете наћи још информација о Јелпу прегледнику помоћи.

#### Чувар свитака

Јелп прегледник помоћи користи чувара свитака да би створио табелу садржаја за Докбук и ХТМЛ документацију, и такође прати преводе за сваки документ.

#### Помагала Мејтове документације

Документација садржана у Мејту користи овај скуп помагала за разне ствари:

- За лако превођење докумената на разне језике.

- Да обезбеди скуп алата да помогне паковање и инсталацију документације на тачна места и да региструје документацију чуварем свитака.

- За обављање претварања из Докбук формата у формат погодан за приказивање.

Јелп прегледник помоћи се ослања на MATE XSLT Stylesheets за обављање претварања из Докбука у ХТМЛ. Помагала изградње Мејтове документације се ослањају на ауторе програма да би инсталирали и регистровали документацију у систему помоћи.

#### Матична страница и дописна листа

За више информација о Јелпу прегледнику помоћи, посетите матичну страницу пројекта документације, `http://mate-desktop.org`, или се пријавите на дописну листу, `http://ml.mate-desktop.org/listinfo/mate-dev`.

### Придруживање пројекту Мејтове документације

Ако сте заинтересовани да помогнете у стварању и ажурирању документације за Мејтов пројекат, посетите матичну страницу пројекта документације: `http://wiki.mate-desktop.org/dev-doc:doc-team-guide?s[]=users[]=guide#mate_documentation_team`